arnastofnun/IGC-2024 huggingface dataset:
Geysir Green Energy

Geysir Green Energy (eða GGE) er í eigu Atorku, Íslandsbanka hf., VGK-Invest og Reykjanesbæjar og sérhæfir sig í verkefnum tengdum orkuframleiðslu á há- og lág-hitasvæðum. Geysir Green Energy var stofnað 5. janúar 2007. Þann 30. apríl 2007 keypti fyrirtækið 15% hlut ríkisins í Hitaveitu Suðurnesja á 7,6 milljarða. Stærstu eigendur Geysis Green Energy í árslok 2008 voru Atorka Group með 41 % og Glacier Renewable Energy Fund (GREF) með 40 %.

Meðal helstu verkefna fyrirtækisins eru ENEX, dótturfyrirtæki sem þróar orkuver sem nýta jarðhita. Enex-China sem er samstarfsverkefni á milli Enex og kínverska fyritækisins Shaanxi Geothermal Energy Development Corporation. Loks Exorka annað fyrirtæki sem er rekið á Húsavík sem sérhæfir sig sömuleiðis í nýtingu jarðvarma og vinnur að nýtingu lághita til raforkuframleiðslu m.a. í Þýskalandi. Jarðboranir eru í eigu Geysis Green Energy ásamt 80% hlutar í Envent, sem vinnur að verkefnaþróun í jarðhita í Filippseyjum. Félagið á einnig hlut í Ram Power Inc. verkefnaþróunarfélags í jarðhita í Bandaríkjunum og WesternGeoPower, sem vinnur að byggingu 35 MW jarðhitavirkjunar í Kalíforníu í Bandaríkjunum. Þann 29. júní 2007 keypti Geysir Green Energy 28,4% hlut í Hitaveitu Suðurnesja. Heildarkaupverð var 15 milljarðar íslenskra króna. Geysir Green Energy er einn af stofnaðilum Keilis menntastofnunar á háskólastigi á Suðurnesjum.

Tenglar.

Í fjölmiðlum
.cz

.cz er þjóðarlén Tékklands.
1644

Árið 1644 (MDCXLIV í rómverskum tölum) var 44. ár 17. aldar og hlaupár sem hófst á föstudegi samkvæmt gregoríska tímatalinu en mánudegi samkvæmt júlíska tímatalinu sem er tíu dögum á eftir.
Kristlaug María Sigurðardóttir

Kikka Kristlaug María Sigurðardóttir er íslenskur rithöfundur sem hefur skrifað bækur, útvarpsleikrit, sjónvarpshandrit og kvikmyndahandrit. "Ávaxtakarfan" er með þekktari verkum hennar og hefur leikritið verið sett upp margoft á Íslandi, bæði hjá atvinnuleikhópum og ekki síður hjá áhugamannaleikfélögum og skólum. Auk þess hefur verið framleidd kvikmynd um Ávaxtakörfuna og sjónvarpsþáttaröð sem var sýnd á Stöð 2 haustið 2013. Kikka rekur eigið framleiðslufyrirtæki, Galdrakassann ehf.
Saga Geirdal Jónsdóttir

Saga Geirdal Jónsdóttir (f. 28. júlí 1948) er íslensk leikkona.
Norræna

Hljómar er 45 snúninga hljómplata gefin út af SG - hljómplötum árið 1965.

Á henni flytja Hljómar tvö lög.
Pyrrhosarsigur

Pyrrhosarsigur er dýrkeyptur hernaðarsigur. Hugtakið á rætur rekja til sigurs gríska herforngjans Pyrrhosar frá Epíros á Rómverjum í orrustunni við Heracleu 280 f.Kr. og orrustunni við Asculum 279 f.Kr.. Við Heracleu misstu Rómverjar 7000 menn en Pyrrhos missti um 4000; við Asculum misstu Rómverjar um 6000 menn en Pyrrhos um 3500. Aftur á móti var endurnýjun í rómverska hernum mikil en Pyrrhos hafði einungis það lið sem hann hafði leitt til Ítalíu. Sagt er að eftir sigurinn við Asculum hafi Pyrrhos mælt svo: „Einn slíkur sigur enn á Rómverjum, og við erum sigraðir“.
Ragnheiður Steindórsdóttir

Ragnheiður Steindórsdóttir (f. 26. júní 1952) er íslensk leikkona.
Innrásarstríð

Innrásarstríð (eða árásarstríð eða árásarstyrjöld) er stríð háð af ríki sem ræðst með herjum sínum inn fyrir landamæri, þ.m.t. einnig landhelgi og lofthelgi, annars ríkis. Dæmi um innrásarstríð er t.d. árás Þýskalands á Pólland í upphafi seinni heimsstyrjaldarinnar. Aðilinn sem ráðist er á bregst við með varnarstríði, og reynir að hrekja innrásarherinn af höndum sér, eða játar sig sigraðan og gefst upp fyir innrásarliðinu. Ef varnaraðilinn gefst upp lýkur innrásarstríði og innrásaraðilinn kemur upp setuliði. Varnaraðili, sem er mun fáliðaðri, reynir stundum að breyta innrásarstríði í langvinnt þreytistríð, ef hann telur sig með því móti geta á löngum tíma veikt innrásarherinn það mikið að hann hopi af sjálfsdáðum eða að hann geti hrakið hann á flótta með sífelldum skæruhernaði og gagnárasum.
Strandrauðviður

Strandrauðviður (eða strandrisafura) (fræðiheiti: "Sequoia sempervirens") er barrtré af fenjasýprusætt og er hæsta núlifandi trjátegund heims og eina tegund sinnar ættkvíslar. Strandrauðviður vex á litlu svæði með strönd Kyrrahafs í Oregon og Kaliforníu. Í síðarnefnda ríkinu hafa fundist tré sem eru allt að 112 m á hæð og 2000 ára gömul. Þótt gamla íslenska heitið vísi til furu er tréð ekki af furuætt. Orðið rauðviður vísar í (kjarn-)viðinn sem getur verið ljósrauður til dökk brúnrauður. Hann þolir lítið frost og þarf helst raka til að verða stór, hæð trjánna er í beinu hlutfalli við þokutíðni og magn. Vex ágætlega frá Bretlandi til suður Noregs.

Skyld tegund er fjallarauðviður
María Reyndal

María Reyndal (f. 27. nóvember 1970) er íslensk leikkona og handritshöfundur.
Hljómsveit Ingimars Eydal - Þú kysstir mig

Helena Eyjólfsdóttir og hljómsveit Ingimars Eydal er 45 snúninga hljómplata gefin út af SG - hljómplötum árið 1967.

Á henni flytja Helena Eyjólfsdóttir og hljómsveit Ingimars Eydal fjögur lög.
The Hives

The Hives er sænsk rokkhljómsveit. Hljómsveitin var stofnuð árið 1993.
The Shining (kvikmynd)

The Shining er hryllingsmynd frá árinu 1980. Myndin er leikstýrð af Stanley Kubrick og styðst við skáldsögu Stephen King, "The Shining", sem kom út árið 1977 og heitir á íslensku "Duld". Faðirinn (Jack Nicholson) er rithöfundur með ritstíflu sem gerist umsjónarmaður glæsilegs fjallahótels, og með honum koma kona hans (Shelly Duvall) og sonur. Áður en vetrardvöl þeirra á hótelinu hefst segir eigandi staðarins föðurnum sögu um fyrrverandi umsjónarmanninn sem vann þar nokkrum árum áður og gekk gjörsamlega af göflunum (vegna einhverra dularfullra ástæðna) og framdi sjálfsmorð (eftir að hafa myrt konu sína og tvíburadætur sínar tvær). Föðurnum er þó sama og tekur vinnuna. Góðhjartaður svartur maður sem vinnur sem kokkur hótelsins kynnist litla syninum og segir honum að þeir eigi sameinlegt yfirnáttúrulegan hæfileika sem heitir Shining (skyggnigáfa), sem gerir það nefnilega að verkum að þeir geta deilt hugsunum sínum hvor með öðrum án þess að mæla nokkurt orð, enda geta þeir séð ýmislegt ósjáanlegt o.þ.h. Einnig bannar svarti maðurinn stráknum að fara í eitt herbergi (en hann fer samt á endanum inn). Faðirinn, sem var einu sinni áfengissjúklingur og beitti því son sinn ofbeldi, dettur í það vegna innilokunarkenndar og kynnist draug bresks þjóns sem sannfærir hann um það að það þurfi að leiðrétta fjölskylduna. Það kemur varla á óvart að ekki skuli líða á löngu þar til allt fer úrskeiðis vegna þessara óhugnanlegu hluta.
.ph

.ph er þjóðarlén í Filippseyjum.
Húð

Húðin er stærsta líffærið í þekjukerfinu. Hún skiptist í þunna húðþekju úr þekjufrumum og hinsvega þykkari leðurhúð úr bandvef sem saman vernda undirliggjandi vöðva og líffæri. Yfirborðshúð húðþekjunnar eru dauðar frumur úr hyrni sem flagna af jafnóðum og nýjar frumur myndast. Leðurhúðin hýsir meðal annars æðar, taugaenda skyntaugunga, svitakirtla, fitukirtla og hársekki. Húðin gegnir ýmsum tilgangi svo sem draga úr rakatapi líkamans og hitastjórn með svitakirtlum auk þess að hýsa fjölda skynfruma og verja hann gegn áverkum.
Hljómsveit Þorsteins Guðmundssonar - Bréfið hennar Stínu

Hljómsveit Þorsteins Guðmundssonar er 45 snúninga hljómplata gefin út af SG - hljómplötum árið 1970.

Á henni flytja Hljómsveit Þorsteins Guðmundssonar fjögur lög.
Jarún

Jarún er íslenskt kvenmannsnafn myndað af forliðnum ja- sem kemur úr stofninum Jave (guð) og endingunni -rún sem þýðir tákn. Það þýðir því guðstákn. Nafnið var búið til af hjónunum Jakobi Frímanni Magnússyni og Birnu Rún Gísladóttur fyrir dóttur þeirra sem fæddist í maí 2007 og hlaut náð fyrir augum Mannanafnanefndar.

Dreifing á Íslandi.
Karakúlfé

Karakúlfé (fræðiheiti: "Ovis vignei") er sérstök sauðfjártegund upprunnin í Úsbekistan og gefur af sér mjög verðmætar gærur (sérstaklega lömbin). Karakúlféð er nefnt eftir þorpi í Úsbekistan þar sem ræktun þessa sauðfjár hófst. Árið 1933 var flutt inn karakúlfé til Íslands frá Þýskalandi, en með þeim fluttist hingað garnaveiki ("Paratuberculosis") sem gerði mikinn usla í sauðfé bænda um nær allt land.

Ær af karakúlkyni hafa engan sérstakan fengitíma heldur geta þær borið þrisvar sinnum á tveimur árum. Gefur það þannig meiri afurðir þar sem lömbunum er slátrað ungum út af gærunum. Gærurnar eru saltaðar, stundum sútaðar, og verður þá til hið svokallaða persaskinn.

Merking karakúl í karakúlfé.

Orðið karakúl er komið inn í íslenskt ritmál nálægt miðri 20. öld. Það merkir: "Með svört eyru", og er afbökun úr tyrknesku orðunum: "qara qulag" (svart eyra). Það merkir: Loðskinn sem haft er í kvenkápur. Skinnið er af persneskum gaupum sem eru heldur stærri en refir. Það er með rauðbrúnu hári. Eyrun á gaupunum eru stór og svarthærð.

Karakúlfé á Íslandi.

Árið 1933 voru fluttar inn 20 karakúlkindur, 15 hrútar og 5 ær. Féð var tvo mánuði í sóttkví en var svo dreift um ýmsa staða á landinu og stunduð blendingsrækt við íslenskt fé nema á Hólum í Hjaltadal þar sem það var hreinræktað. Með þessu karakúlfé bárust til landsins eftirfarandi fjárpestir:

Þessar fjárpestir ollu miklu tjóni.
Stuttrófufé

Stuttrófufé er sauðfjárkyn með stuttan dyndil. Norræn sauðfjárkyn tilheyra Norður-evrópsku stuttrófufé og eru talin skyldari stuttrófufé í Evrópu en öðrum fjarlægari sauðfjárkynjum.
Guðmundur Haraldsson

Guðmundur Haraldsson (f. 28. janúar 1962) er íslenskur leikari.
Gunnlaugur Helgason

Gunnlaugur Helgason, kallaður Gulli Helga (f. 26. ágúst 1963) er íslenskur leikari, sjónvarpsmaður og smiður. Hann hefur lengi verið á Bylgjunni og á Stöð 2, nýlega sem útvarpsmaður í "Bítinu" á morgnana. Einnig hefur hann verið með þáttinn "Gulli byggir" þar sem hann gerir upp hús.
Tom Hanks

Thomas Jeffrey Hanks (f. 9. júlí 1956), best þekktur sem Tom Hanks, er bandarískur leikari og kvikmyndaframleiðandi. Hann hefur tvívegis unnið Óskarinn fyrir hlutverk sitt í kvikmyndunum "Forrest Gump" og "Philadelphia". Hanks er annar tekjuhæsti leikari allra tíma.
Þrætubók

Þrætubók (rökmálslist eða díalektík) er að leggja mál fyrir og það á tvo ólíka og gjarnan öndverða vegu, og reyna að vega og meta með rökfræðinni hvor kosturinn sé betri. Þrætubók hefur þó einnig á sér verri stimpilinn og er það sumum sófistunum að kenna sem segja mætti að hafi komið óorði á þrætubókina. Platon reyndi að nota þrætubók til að leiða sig að sannleikanum. Stundum er einnig talað um "þrætubókarlist" og talað um að einhver „iðki þrætubókarlist“.
Astýanax

Astýanax (nefndur Skamandríos af föður sínum eftir ánni Skamandrosi) var sonur Hektors og Andrómökku í grískri goðafræði. Hann var drepinn barnungur í Trójustríðinu. Neoptólemos, sonur Akkillesar, henti honum fram af borgarvegg. Í annarri útgáfu sögunnar er það Ódysseifur sem drepur Astýnax og með sama hætti. Astýanax var gæluheiti Trójubúa á Skamandríosi, en það þýðir "Borgarkonungur" eða "Borgarvörður".
Jamie Foxx

Jamie Foxx (f. Eric Marlon Bishop þann 13. desember 1967) er bandarískur leikari, söngvari og uppistandari. Hann hefur unnið Óskarsverðlaun fyrir leik sinn sem Ray Charles í kvikmyndinni Ray. Fyrir söng sinn hefur hann unnið til Emmy-verðlauna.
Stóra planið

Stóra planið (e. The Higher Force) er íslensk gamanmynd. Myndin var frumsýnd 28. mars 2008 í Kringubíói og fór í almenna sýningar sama dag. Útgefendur eru "Poppoli Pictures" í samstarfi við "Kukl ehf."

Söguþráður.

Myndin fjallar um Davíð (Pétur Jóhann Sigfússon), sem missti litla bróður sinn þegar hann var yngri og hefur síðan leitað sér aðstoðar með því að horfa á kínverskt sölumyndband. Myndbandið heitir "The Higher Force" en Davíð kýs að kalla það "Stóra planið". Davíð er meðlimur í handrukkaragengi en hinir meðlimirnir gera lítið úr honum við hvert tækifæri. Davíð trúir því þó að hans bíði annað stærra lífshlutverk með hjálp "Stóra plansins".

Davíð kynnist svo Haraldi (Eggert Þorleifsson), einmana grunnskólakennari, sem ákveður að veita Davíð leiðsögn í lífinu. Síðar trúir Davíð Haraldi fyrir því að hann sé meðlimur í glæpagengi. Haraldur lýgur því þá í Davíð að hann sé sjálfur glæpakóngur. Hann segist flytja ólöglega inn leynilegan varning, eiga sæg af íbúðum og hafi marga grunsamlega menn í vinnu. Þegar hinir meðlimirnir í handrukkaragengi Davíðs frétta að hann þekki Harald, hinn mikla glæpakóng, hætta þeir að gera lítið úr honum og við það verður hann virtur meðlimur í genginu. Davíð er fullviss um að þessi mikla umbreyting eigi hann "Stóra planinu" að þakka.

Það líður svo að því að foringi handrukkarafélagsins vill losna við stóra glæpakónginn, Harald, og biður Davíð að láta til skara skríða og ekki síðar en strax.

Framleiðsla.

"Poppoli Pictures" og "Kukl ehf." starfa saman að framleiðslu kvikmyndarinnar. Þorvarður Björgúlfsson frá "Kukl" mun sjá um stafrænar upptökur á þessari mynd (sjá High-definition video) og þannig tryggja að þessi tiltölulega kostnaðarlitla kvikmynd hafi upp á mikil gæði að bjóða.

Upptökur myndarinnar hófust í apríl 2007.
ABO-blóðflokkar

ABO-blóðflokka kerfið er mikilvægasta blóðflokkunarkerfið í blóðgjöf manna. Með ABO er átt við fjóra flokka blóðs: O, A, B og AB.

Kerfið var uppgötvað af Karl Landsteiner, austurrískum meina- og ónæmisfræðingi árið 1901 og hlaut Nóbelsverðlaun í lífeðlis- og læknisfræði fyrir það árið 1930. Það byggir á mótefnum (enska: "antibodies") og mótefnavökum (enska: "antigens"). Mótefnavakarnir sem ABO-blóðflokkakerfið byggir á eru fjölsykrur sem eru fastar í frumuhimnu rauðra blóðkorna en mótefnin myndast í ónæmiskerfinu.

Ástæðan t.d. fyrir því að ekki má gefa manni af O-blóðflokki blóð af öðrum flokki er sú, að hann hefur mótefni í blóði gegn þeim sykrum sem vantar utan á rauðu blóðkornin í honum. Blóðið hlypi þá í kekki. Hins vegar má einstaklingur í O-blóðflokki gefa öllum blóð þar sem að í blóði hans er enginn vaki sem mótefni væntanlegs blóðþega gæti ráðist gegn. Einstaklingur í AB-blóðflokki er með bæði A -og B-vaka en engin mótefni. Hann getur þá þegið blóð úr öllum flokkum en aðeins gefið blóð til einstaklings í sama blóðflokki. .

Breytileiki blóðflokka tengist líklega náttúruvali en blóðflokkar geta haft áhrif á næmi fyrir smitsjúkdómum. Bakteríur og veirur festast á frumur með því að bindast yfirborðssykrum og þar skiptir tegund sykrunnar máli.

Tíðni blóðflokka er mismunandi eftir löndum og kynþáttum en O-flokkur er algengastur í heiminum með 63% hlutfall.

Á Íslandi eru um:

Tengt efni.

Rhesus-kerfið
Eschweiler

Eschweiler er bær í vesturhluta Þýskalands, u.þ.b. 50 km vestan við Köln og 15 km austan hollensku landamæranna. Árið 2007 bjuggu þar 56.000 manns.

Í Eschweiler eru allmargir kastalar og tilbúið stöðuvatn sem heitir "Blausteinsee". Þar var forðum stundaður námugröftur (steinkol, sink, brúnkol).

Samgöngur.

Járnbrautarstöðvar: "Eschweiler Hbf" (aðaljárnbrautarstöð), "Eschweiler-Aue", "Eschweiler-West", "Eschweiler-Talbahnhof", "Eschweiler-Nothberg" og "Eschweiler-Weisweiler".

"Eschweiler-West", "Eschweiler-Ost" og "Weisweiler" (bílabraut A 4 (E 40)).
Arpitanska

Arpitanska ("Arpitan") er rómanskt tungumál sem er talað á Ítalíu, Frakklandi og Sviss. Hún er opinbert tungumál í héraði á Ítalíu sem heitir Ágústudalur og í Apúlíu.
Asímál

Asímál ("Asi") er malay-pólýnesískt tungumál sem er talað í Filippseyjum.
Ungmennafélag Njarðvíkur

Ungmennafélag Njarðvíkur er íþróttafélag í Njarðvík. Félagið er best þekkt fyrir körfuknattleiksdeild sína en karlalið félagsins hefur unnið Íslandsmeistaratitilinn 17 sinnum og kvennaliðið einu sinni. Félagið heldur einnig úti deildum í knattspyrnu, sundi, lyftingum, júdó og þríþraut.
Ungmennafélagið Fjölnir

Ungmennafélagið Fjölnir er hverfisíþróttafélag Grafarvogs með um 4.000 iðkendur. Formaður Fjölnis er Jón Karl Ólafsson. Aðalkeppnisvöllur knattspyrnudeildar Fjölnis er við Dalhús en þar eru einnig tveir æfingarvellir í fullri stærð. Við Dalhús er einnig aðalkeppnisvöllur hand- og körfuknattleiksdeildar Fjölnis. Sundlaug Grafarvogs er við Dalhús og nýtir sunddeild félagsins hana við æfingar ásamt innilaug Laugardalshallar og Dalslaugar. Skrifstofa Fjölnis er staðsett við í Egilshöll þar sem félagið er með glæsilegt fimleikahús fyrir fimleikadeild sína, tvöfalt handknattleiks- og körfuknattleikshús, skautasvell, karetesal, yfirbyggt knattspyrnuhús í fullri stærð, úti gervigrasvöll í fullri stærð ásamt fimm battavöllum. Fundaraðstaða fyrir félagsmenn er í Egilshöll en hátíðarsalur Fjölnis er við Dalhús.

Deildir innan Fjölnis.

Það starfa nú tólf virkar deildir innan Ungmennafélagsins Fjölnis, en það eru fimleika-, frjálsíþrótta-, handbolta-, íshokkí-, karate-, körfubolta-, knattspyrnu-, listskauta-, skák-, sund-, tennis- og þríþrautardeild.

Knattspyrna.

Knattspyrnudeild Fjölnis er stærsta deild félagsins. Deildin er ein af stofndeildum félagsins frá árinu 1988. Um þrjú hundruð börn skráðu sig á stofnárinu 1988 og hófust æfingar á malbiksvelli við Foldaskóla. Í dag eru um 700 iðkendur hjá deildinni og er keppt í öllum flokkum karla og kvenna

Titlar.

Knattspyrna.

Karlaflokkur.

2013

Körfuknattleikur.

Karlaflokkur.

2002
Lykkja

Lykkja getur átt við:
Flákaský

Flákaský (fræðiheiti: "Strato-Cumulus") er lágský, og eru gráleitir (eða dökkir) og ávalir lágskýjalopar á himni. Flákaský raðast hlið við hlið og mynda þykkni yfir allt loftið eða hluta þess. Oft sjást ljósleit skýjadeili milli lopanna eða blár himinn. Stundum geta þau nálgast stórgerð netjuþykkni að útliti. Sjaldan rignir úr flákaskýjum, nema þau séu undir grábliku, sem rignir úr, eða jafnvel runnin saman við hana. Efra borð flákaskýja er oft um 1500 m yfir jörð. Úr flugvél sýnast þau sem hvítleitt, öldótt þokuhaf, sem fjallatindar mæna stundum upp úr.

Flákaský eru mjög algeng á Íslandi.
Auðnutittlingur

Auðnutittlingur (fræðiheiti: "Carduelis flammea") er smávaxin finka sem lifir norðarlega í Norður-Ameríku og Evrópu. Hann lifir á birkifræjum og heldur sig í nágrenni birkiskóga. Hann hefur rauðleitar ennisfjaðrir og gjarnan með áberandi rauða slikju á bringu.

Á Íslandi er undirtegundin "Carduelis flammea islandica" og á Grænlandi og Baffineyju er undirtegundin "Carduelis flammea rostrata".
1658

Árið 1658 (MDCLVIII í rómverskum tölum) var 58. ár 17. aldar sem hófst á þriðjudegi samkvæmt gregoríska tímatalinu en föstudegi samkvæmt júlíska tímatalinu sem er tíu dögum á eftir.
Fáni Gabon

Fáni Gabon var tekinn í notkun þegar landið fékk sjálfstæði árið 1960. Litirnir eru grænn, sem táknar skógana; gylltur, sem táknar miðbauginn; og blár, sem táknar hafið.
Jesse McCartney

Jesse Arthur McCartney (f. 9. apríl 1987 í New York-borg) er bandarískur söngvari og leikari.
Listi yfir íslenska myndlistarmenn

Þetta er listi yfir íslenskt myndlistarfólk. Listinn er ekki tæmandi, þú getur [ bætt við hann].
MIME-staðall

MIME-staðall (enska: "Multipurpose Internet Mail Extensions") er staðall fyrir gagnaflutninga sem gefur þann valmöguleika að senda margmiðlunarskrár og viðhengi sem eru ekki texti (eins og myndir, símbréf, lög eða hljóð) með tölvupósti.
Mjöll Hólm - (Ég syng þér sönginn) Mamy Blue

Mjöll Hólm er 45 snúninga hljómplata gefin út af SG - hljómplötum árið 1972.

Á henni flytur Mjöll Hólm tvö lög.

Um lag.

Breska pop-hljómsveitin Pop Tops flutti lagið Mamy Blue upprunalega.
Grettir Björnsson - Óli Skans

Grettir Björnsson er 45 snúninga hljómplata gefin út af SG - hljómplötum árið 1973.

Á henni leikur Grettir Björnsson gömlu dansana. Honum til aðstoðar eru: Árni Shceving, Helgi Kristjánsson og Guðmundur R. Einarsson.
Fjölbrautaskóli

Fjölbrautaskóli er framhaldsskóli sem býður upp á fleiri námsleiðir en hefðbundinn menntaskóli. Þar er yfirleitt hægt að taka bæði stúdentspróf og sveinspróf.

Saga fjölbrautaskólanna hófst á áttunda áratug tuttugustu aldar, þegar sett voru lög á Alþingi um heimild til stofnunar fjölbrautaskóla no. 13 frá 14. apríl 1973. Fyrsti skólinn til að taka til starfa skv.lögunum var Fjölbrautaskólinn í Breiðholti. Strax á eftir komu Fjölbrautaskóli Suðurnesja, Fjölbrautaskóli Vesturlands á Akranesi og svo Fjölbrautaskóli Suðurlands á Selfossi og Fjölbrautaskóli Norðurlands vestra á Sauðárkróki. Fjölmargir hafa svo bæst í þennan hóp skóla síðan.

Dæmi um brautir í fjölbrautaskóla.

Félagsfræðibraut er einfaldlega fyrir þá sem hafa áhuga á sögu, landafræði, heimsspeki, fjölmiðlafræði og uppeldisfræði svo fátt eitt sé nefnt. Stærðfræðiáfangar eru ekki margir í félagsfræðibraut. Oftast þarf bara að ljúka 6 einingum í stærðfræði. Þegar þú útskrifast af félagsfræðibraut opnast ýmsir möguleikar á framhaldsnámi í háskóla og margir atvinnumöguleikar í kjölfarið.

Málabraut er fyrir það fólk sem er mikið fyrir tungumál og er yfirleitt að læra 3-4 tungumál á þessari braut f. utan íslensku. Til greina kemur þýska,spænska eða franska. Enska og danska eru náttúrulega fastir liðir.
Rosabaugur

Rosabaugur (á fræðimáli 22° rosabaugur) er ljósfyrirbæri, sem myndast þegar sól skín gegnum klósiga og ljósbrot verður i ískristöllum skýsins.
Lars Demian

Lars Demian (f. 9. apríl 1957) er sænskur tónlistarmaður frá Halmstad. Lars er þekktur fyrir kröftuga texta sína sem fjalla oftar en ekki um svartari hliðar tilverunnar, oft með bítandi háði.

Lars Demian heitir réttu nafni "Lars Bengtsson", en tók upp listamannsnafnið Demian til að skapa sér sérstöðu. Í fyrstu nefndi hann sig "Demian D" þegar hann gaf út fyrsta lag sitt: "Tårar". En upp frá fyrstu hljómplötu sinni nefndi hann sig Lars Demian. Það var hljómplatan "Pank" sem kom út 1990, en sú plata inniheldur eitt þekktasta lag hans: "Alkohol".

1991 hlaut Lars Demian styrk sem kenndur er við trúbadorinn Fred Åkerström.

Einkalíf.

Lars Demian var giftur Ika Nord í mörg ár og samdi þematónlistina við barnaþætti hennar "Ika i rutan" og "Ikas TV-kalas" sem voru sýndir í Ríkissjónvarpi Svíþjóðar ("Sveriges Television") á níunda áratugi 20. aldar. Núna er hann giftur sænsku leikkonunni Philomène Grandin.
Jón Páll Eyjólfsson

Jón Páll Eyjólfsson (f. 19. apríl 1970) er íslenskur leikari og fyrrverandi leikhússtjóri Leikfélags Akureyrar.
Vitsmunavísindi

Vitsmunavísindi (e. cognitive science) er fjölþætt þekkingarsvið sem hefur það markmið að kanna hæfileika hugans til þess að setja fram og reikna og hvernig þessum hæfileikum er komið fyrir í heilanum.

Í vitsmunavísindum er fengist við það hvernig unnið er úr táknum, og þau taka til jafnólíkra greina og sálfræði, tölvunarfræði, málvísinda, mannfræði, heimspeki, uppeldisfræði, stærðfræði, verkfræði, lífeðlisfræði og taugavísinda.

Skilgreiningin er fengin úr gagnagrunni Íslenskrar málstöðvar.
Opole

Opole (þýska: "Oppeln") er 28. stærsta borg Póllands og höfuðborg samnefnda héraðsins. Hún liggur við ána Odru. Flatarmál borgarinnar er 149 ferkílómetrar en árið 2019 voru íbúarnir 128.035 samtals.
3. deild karla í knattspyrnu

3. deild karla í knattspyrnu er fjórða hæsta deildin í íslenskri knattspyrnu. Deildin var stofnuð árið 1982 undir nafninu "4. deild" og bar það nafn til 1997 þegar nafninu var breytt í núverandi nafn. Í 3. deild var leikið í 4 riðlum, riðli A, B, C og D. &lt;br&gt;

Á ársþingi KSÍ í febrúar 2012 var samþykkt tillaga þess efnis að 3. deild skyldi breytt í 10 liða deild og hennar í stað koma ný deild, 4. deild karla í knattspyrnu sem yrði neðsta deild mótsins.

Leiktími er frá enduðum maí til miðs septembers.
Bjólfskviða (2006 kvikmynd)

Bjólfskviða (enska: Beowulf &amp; Grendel) er kvikmynd í samframleiðslu á Íslandi, Kanada og Bretlandi frá árinu 2005. Leikstjóri var Sturla Gunnarsson og er hún byggð á miðaldakvæðinu Bjólfskviðu. Myndin var að öllu leyti tekin upp á Íslandi og er aðallega á ensku, þó eru nokkur orð á latínu og íslensku.